chiranjeevi`s khaidi no 150 is the fastest 50 cr grossing film in tollywood
ఖైదీ నెంబర్ 150 ఖాతాలో సరికొత్త రికార్డ్
చిరంజీవి 150వ చిత్రంగా విడుదలైన ఖైదీ నెంబర్ 150 మూవీ టాలీవుడ్‌లో ఓ సరికొత్త రికార్డ్ నమోదు చేసుకుందని...
| Updated:
Jan 12, 2017, 09:32PM IST
చిరంజీవి 150వ చిత్రంగా విడుదలైన ఖైదీ నెంబర్ 150 మూవీ టాలీవుడ్&zwnj;లో ఓ సరికొత్త రికార్డ్ నమోదు చేసుకుందని తెలిపారు ప్రముఖ నిర్మాత అల్లు అరవింద్. సంక్రాంతి కానుకగా జనవరి 11న రిలీజైన ఈ చిత్రం తొలిరోజే రూ.47 కోట్లు సాధించడం ద్వారా అత్యంత వేగంగా రూ. 50 కోట్లు సాధించిన తెలుగు సినిమాగా రికార్డ్ సొంతం చేసుకుందని అరవింద్ ప్రకటించారు. ఇప్పటివరకు తెలుగులో ఫస్ట్ డే అత్యధిక వసూళ్లు రాబట్టిన చిత్రం ఇదే అవుతుందని అన్నారు అల్లు అరవింద్. గురువారం రాత్రి ఏర్పాటు చేసిన ప్రెస్ మీట్&zwnj;లో అల్లు అరవింద్ ఈ వ్యాఖ్యలు చేశారు.
మెగాస్టార్ 9 ఏళ్ల తర్వాత తిరిగి సినిమాల్లోకి వస్తున్న సినిమా కావడంతో మొదటినుంచి సినిమాపై భారీ హైప్ నెలకొని వుంది. దీనికితోడు రామ్&zwnj;చరణ్ ఈ చిత్రంతో నిర్మాతగా మారడం, కత్తిలాంటి బ్లాక్&zwnj;బస్టర్ చిత్రాన్ని రీమేక్ చేయడం వంటివి సినిమాపై ఆడియెన్స్&zwnj;లో ఆసక్తినిరేపాయి. అన్నింటికిమించి మూవీని ప్రమోట్ చేసుకోవడంలో మెగా ఫ్యామిలీ అంతా ఏకమై శ్రమించడం వంటివన్నీ మూవీ సక్సెస్&zwnj;లో ఓ భాగమయ్యాయనే అభిప్రాయం వ్యక్తమవుతోంది.